પતાલીયા નદીના કાંઠા ઉપર વાંકાનેરમાં હનુમાનપરામાં શ્રી કરમશીબાપા કરીને જાતે પ્રજાપત ત્યાં રહેતા હતા. શ્રી કરમશીબાપા શ્રી રવિભાણ સંપ્રદાયના (રામ કબીર પંથમાં) શ્રી મોરારસાહેબ ની પરંપરામાં આણંદરામ ના શિષ્ય હતા. તે વાંકાનેર થી રાજકોટમાં જુના કુંભારવાડામાં પોતાના ભાણેજ જમાઈ તુલશીભાઈ કુંભારના ઘરે પધાર્યા હતા. જે કુંભારવાડો હાલ તિલક પ્લોટ, મોચીબઝાર ના નામ થી ઓળખાય છે ત્યાં વણકરવાસ ની પાછળ આવેલ હતો. ત્યાં રાત્રીના સમયે ભકતરાજ શ્રી કરમશીબાપા એકલતારો અને મંજીરાની સાથે દિલનો તાર મીલાવી મહાન અમૂલ્ય સમજણ વાળી વાણી ગાઇ રહેલ હતા, ત્યાં હીરસાગર બાપા તેની નજીકમાં જઈ શબ્દરૂપી સાચા મોતીનો એકાંતે આહાર કરવા લાગ્યા તે મોતી કેવા હતાં ?